2023 4 26
LT
Europos Sąjungos oficialusis leidinys
L 111/5
Pagal Komisijos įgyvendinimo reglamentą (ES) 2020/1208 (13) jau reikalaujama, kad valstybės narės pateiktų apibendrintą informaciją apie sudarytus perleidimo sandorius.
Komisijai surinkus informaciją, per tris mėnesius nuo valstybių narių pranešimų gavimo elektronine forma pateikiama jos santrauka, kurioje nurodomas metinių šiltnamio efektą sukeliančių dujų emisijų kvotų perleidimo sandorio kainų intervalas.
Be to, per du laikotarpius nuo Reglamento (ES) 2018/1999 38 straipsnio 4 dalyje nurodytų įgyvendinimo aktų paskelbimo ir patikros, kaip laikomasi reikalavimų, procedūros pradžios valstybės narės kiekvieno mėnesio 15 d.
Komisijai gali pranešti apie sudarytus perleidimo sandorius.
Be to, siekiant sudaryti palankesnes sąlygas keitimuisi informacija apie numatomus perleidimus, valstybių narių prašoma nuolat atnaujinti atitinkamą informaciją.
Komisija parengia gautos informacijos santrauką ir ją laiku pateikia susipažinti elektronine forma.
Siekiant padidinti skaidrumą, prieš bet kokį faktinį perleidimą valstybės narės Reglamentu (ES) 2018/1999 įsteigtą Klimato kaitos komitetą turėtų informuoti apie savo ketinimą perleisti dalį savo atitinkamų metų metinės šiltnamio efektą sukeliančių dujų emisijų kvotos.
Todėl tikslinga iš dalies pakeisti Reglamentą (ES) 2018/1999;
(19)
tam tikroms valstybėms narėms galima atsižvelgti į ribotą ES ATLPS apyvartinių taršos leidimų panaikinimą siekiant užtikrinti Reglamento (ES) 2018/842 reikalavimų laikymąsi (toliau – ES ATLPS lankstumo priemonė).
Iš reikalavimus atitinkančių valstybių narių dvi nėra pasinaudojusios ES ATLPS lankstumo priemone, o viena ja pasinaudojo ne visa apimtimi.
Atsižvelgiant į šiuo reglamentu nustatytus didesnius užmojus, toms valstybėms narėms turėtų būti suteikta nauja galimybė pasinaudoti arba toliau naudotis ta lankstumo priemone.
Todėl tikslinga nustatyti naują terminą, iki kurio tos valstybės narės Komisijai gali pranešti apie ketinimą pasinaudoti ta lankstumo priemone arba naudotis ja didesniu mastu.
Be to, atsižvelgiant į ypatingą Maltos ekonomikos struktūrą, tos valstybės narės nacionalinis išmetamo šiltnamio efektą sukeliančių dujų kiekio mažinimo tikslas, vertinant pagal bendrąjį vidaus produktą vienam gyventojui, gerokai viršija jos ekonomiškai efektyvaus mažinimo potencialą.
Todėl tikslinga padidinti Maltos galimybes naudotis ta lankstumo priemone nekeliant grėsmės Sąjungos 2030 m. išmetamo šiltnamio efektą sukeliančių dujų kiekio mažinimo tikslui;
(20)
be ES ATLPS lankstumo priemonės, vertinant, kaip valstybės narės laikosi Reglamento (ES) 2018/842 reikalavimų, galima atsižvelgti į ribotą LULUCF srityje absorbuotą ir išmestą grynąjį teršalų kiekį (toliau – LULUCF lankstumo priemonė).
Siekiant užtikrinti, kad iki 2030 m. būtų dedama pakankamai klimato kaitos švelninimo pastangų, tikslinga apriboti LULUCF lankstumo priemonės naudojimą, padalijant LULUCF lankstumo priemonės naudojimą į du atskirus laikotarpius, kurių kiekvienas ribojamas iki pusės didžiausio viso grynojo absorbuoto teršalų kiekio, nustatyto Reglamento (ES) 2018/842 III priede.
Taip pat tikslinga suderinti to priedo pavadinimą su Reglamentu (ES) 2018/841, jį iš dalies pakeitus Komisijos deleguotuoju reglamentu (ES) 2021/268 (14).
Todėl Reglamente (ES) 2018/842 Komisijai nebereikia numatyti įgaliojimų priimti deleguotuosius aktus, kuriais būtų iš dalies pakeistas jo III priedo pavadinimas.
Todėl Reglamento (ES) 2018/842 7 straipsnio 2 dalis turėtų būti išbraukta;
(21)
norint sudaryti galimybę skubiai ir veiksmingai imtis veiksmų, turėtų būti sustiprintas Reglamente (ES) 2018/842 numatytas taisomųjų veiksmų mechanizmas, taikomas tais atvejais, kai Komisija nustato, kad valstybė narė nedaro pakankamai pažangos, kad pasiektų tame reglamente nustatytas savo metines šiltnamio efektą sukeliančių dujų kiekio ribas.
Todėl tikslinga peržiūrėti reikalavimus, taikomus taisomųjų veiksmų planams, valstybių narių Komisijai pateiktiniems tuo atveju, jei nedaroma pakankamai pažangos;
(22)
Sąjunga ir valstybės narės yra Jungtinių Tautų Europos ekonomikos komisijos konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais (15) (Orhuso konvencija) šalys.
Viešasis tikrinimas ir teisė kreiptis į teismą yra esminiai Sąjungos demokratinių vertybių elementai ir teisinės valstybės apsaugos priemonės;
(13) 2020 m. rugpjūčio 7 d.
Komisijos įgyvendinimo reglamentas (ES) 2020/1208 dėl informacijos, valstybių narių teikiamos pagal Europos Parlamento ir Tarybos reglamentą (ES) 2018/1999, struktūros, formato, teikimo tvarkos ir peržiūros, kuriuo panaikinamas Komisijos įgyvendinimo reglamentas (ES) Nr.
749/2014 (OL L 278, 2020 8 26, p. 1).
(14) 2020 m. spalio 28 d.
Komisijos deleguotasis reglamentas (ES) 2021/268, kuriuo dėl 2021–2025 m. valstybių narių taikytinų miškų atskaitos lygių iš dalies keičiamas Europos Parlamento ir Tarybos reglamento (ES) 2018/841 IV priedas (OL L 60, 2021 2 22, p. 21).
(15) OL L 124, 2005 5 17, p. 4.